Ecclesia Cathedralis Nostrae Dominae Parisiensis

[thumb|350px|Despectus in cathedralem ex [Turris Montis Parnassi|Turri Montis Parnassi.]]
**Ecclesia Nostrae Dominae Parisiensis** (Francogallice *Cathédrale Notre-Dame de Paris*) est cathedralis archidioecesis Parisiensis Ecclesiae Catholicae Romanae in parte orientali Insulae Civitatis Arrotundimento IV Lutetiae in Francia sita. Inter praecipua architecturae Gothicae opera numeratur et una cum Turri Eiffel et Museo Lupariensi insigne Lutetiae est. Curis episcopi Mauricii de Soliaco coepta est. Primus lapis anno 1163 positus est, si fides in fontibus tardiores ponere licet: *Gallia Christiana* enim ex auctore saeculo quarto decimo de Mauricio ita refert: "circa id tempus [mense Aprili 1163] prima novae cathedralis fundamenta iecit, cuius primarium lapidem posuit Alexander III ut habet Ioannes canonicus Victorinus." De ecclesia incepta Robertus Antissiodorensis monachus in *Chronologia* sua anno 1175 his verbis refert: "Hic, inter praeclara opera sua, ecclesiam cui praeerat a fundamentis exstruxit." Similiter Robertus de Torigneio in *Chronicis* suis sic sub anno 1177 ait:
:Mauricius, episcopus Parisiensis, iam diu est quod multum laborat et proficit in aedificatione ecclesiae praedictae civitatis, cuius caput iam perfectum est, excepto amiori tectorio. Quod opus si perfectum fuerit, non erit opus citra montes cui apte debeat comparari.

Altare ecclesiae "feria quarta Pentecostes" (19 Maii 1182) ab Henrico de Marsiaco, legato pontificali, consecratum est. Ita continuatio *Chronicorum* Sigeberti Gemblacensis sub anno 1182 de episcopo Mauricio refert:
:Ecclesiam beatissimae Dei genitricis Mariae, in qua ipse residet episcopus, propriis magis sumptibus quam alienis decentissimo et sumptuoso opere renovavit, plateam ante ipsam ecclesiam inter utrumque pontem dilatavit, redempto magno pretio a civibus loco, multis mansionibus prius occupato.

Heraclius patriarcha Hierosolymitanus, Lutetiae ad expeditionem sacram suadendam profectus, die 17 Ianuarii 1185 missam in choro ecclesiae celebravit orationemque ad populum pronuntiavit.
Mauricio de Soliaco anno 1196 mortuo ecclesia iam fere confecta est, sed sine tecto. Ille igitur in testamento suo denarios centum "ad tectum novae fabricae ecclesiae faciendum plumbeum" donavit.

## Historia recens
thumb|upright=0.8|Incendium anno 2019 saeviens.
Die 15 Aprilis 2019, cathedralis magno incendio deflagravit, altissima turris cecidit, tectumque collapsum est.

Aedificium die 7 Decembris anni 2024 magna cum sollemnitate denuo apertum est. Adfuerunt Emmanuel Macron Praeses Franciae, Vladimirus Zelens'kij Praeses Ucrainae, Jill Biden uxor Iosephi Biden Civitates Foederatas repraesentans, aliique homines amplissimi, inter quos Donaldus Trump, quadragesimus quintus et futurus Praeses Civitatum Foederatarum, cuius uxor tertia, Melania, Catholicam fidem sequitur.

Francogallicum huius monumenti nomen tamquam titulus *Notre-Dame de Paris* libri, Victore Hugo auctore, adoptatum est.

## Sepulturae
Galfridus dux Britanniae, suadente amico Philippo Augusto rege Lutetiam profectus ibique malo casu die 19 Augusti 1186 mortuus, primus omnium ad altare novae ecclesiae sepultus est. Mox eodem loco corpus Isabellae reginae, Philippi Augusti primae uxoris, die 15 Martii 1190 mortuae, depositum est; sepulcrum iussu Eugenii Viollet-le-Duc anno 1858 inspecta est, qui ibi repperit argenteum reginae sigillum.

## Notae
## Bibliographia
*Aubert, Marcel. 1929. ''Notre-Dame de Paris: sa place dans l'histoire de l'architecture du XIIe au XIVe siècle*. Lutetiae: Librairie Renouard.
*Guérard, Benjamin Edmé Charles, ed. 1850. *Cartulaire de l'église Notre-Dame de Paris*. 4 voll. Lutetiae. *Collection des cartulaires de France*, 7. Vol. 1. 2. 3. 4. Archive.org.

*Cathedralis Viridis
*Perotinus

## Nexus externi 
*Situs interretials Ecclesiae Nostrae Dominae Parisiensis proprius.

## Pinacotheca

Fasciculus:Notre Dame de Paris by night time.jpg|Ecclesia Dominae Nostrae Parisiensis nocte
Fasciculus:Notre-Dame-night.jpg|Ecclesia Dominae Nostrae Parisiensis prima luce
Fasciculus:Notre-Dame de Paris Winter.jpg|Ecclesia Dominae Nostrae Parisiensis hieme
Fasciculus:Notre-Dame de Paris 2792x2911.jpg|Occidentalis templi frons, magnificum artis Gothicae aspectum praebens
Fasciculus:NotreDameDeParis.jpg|Cathedralis noctu

## Pinacotheca addita

Fasciculus:The north transept rose at Notre-Dame de Paris.jpg|Rosa transaepti septentrionalis
Fasciculus:FW Glocke Emmanuel.jpg|Emmanuel, magna campana bourdon
Fasciculus:Notre-dame-looking-up-np.jpg|Facies occidentalis
Fasciculus:Notre Dame Paris front facade lower.jpg|Facies: porta Virginis, porta Iudicii Ultimi, et porta Sanctae Annae
Fasciculus:Cathédrale Notre-Dame de Paris - 23.jpg|Statua Virginis et Filii intra cathedralem
Fasciculus:Cathedrale Notre-Dame de Paris maitre-autel.jpg|Ara alta
Fasciculus:Notre Dame de Paris.JPG|Facies occidentalis
Fasciculus:Rose du transept Sud Notre-Dame de Paris 170208 04.jpg|Rosa meridiana
Fasciculus:Notre-Dame - Eglise Cathédrale de Paris 2.jpg|Cathedralis saeculo undevicensimo exeunte
Fasciculus:Notre Dame buttress.jpg|*Flying buttresses''
Fasciculus:050903 Paris 052 NotreDame memoriaInglesi.JPG|Monumentum mortuis Imperii Britannici belli mundani primi.

Categoria:Aedificia Lutetiae
Categoria:Confecta 1182
!
Categoria:Loci hereditatis mundialis in Francia